Sebutan "Kroncong" dinuga saka suara krincingan "krincing rebana". Swara iki keprungu dadi latar kang ngreroncé swara instrumèn liyané, nalika tabuh lerem utama mlaku. Thuthukan swarané luwih rikat tinimbang swara panembang (penyanyi) lan mélodi. Lelagon kroncong iki diracik, lumrahé, nganggo cak, cuk, sélo, gitar, lan kontra bass. Cak lan cuk digunakaké kaya déné ricikan ing gamelan. Ing jaman wiwitan kroncong, nganggoné "cavaquinho", gitar cilik nganggo senar waja papat. "Cavaquinho" banjur diréka dadi "prounga" (senar telu nganggo nilon) kanthi swara cendhèk. "Cavaquinho" uga diréka nganggo senar nilon papat kanthi swara dhuwur.